Source: https://dzp.dashofer.sk/onb/33/komentar-k-zdp-15-sadzba-dane-uniqueidmRRWSbk196FPkyDafLfWAE1d2WUUfDAb-vh4WlN7MeJOBucheDYlRg/?uri_view_type=35
Timestamp: 2020-06-02 02:00:11+00:00
Document Index: 11611281

Matched Legal Cases: ['§ 15', '§ 51', '§ 6', '§ 4', '§52', '§ 52']

Komentár k ZDP § 15 - Sadzba dane | Komentár k zákonu o dani z príjmov pre právnické aj fyzické osoby
2. 35 % z osobitného základu dane zisteného podľa § 51e ods. 3.
Zmenou, ktorú priniesla tzv. poslanecká novela ZDP č. 315/2019 Z. z., je zníženie sadzby dane s účinnosťou od 1. januára 2020. Touto novelou sa zavádza nová sadzba dane z príjmov fyzickej osoby:
vo výške 15 % pre fyzické osoby dosahujúce príjmy z podnikania a z inej samostatnej zárobkovej činnosti (§ 6 ods. 1 a 2 ZDP) a to v prípade,
ak ich príjmy (výnosy) v príslušnom zdaňovacom období neprekročia sumu 100 000 €.
V prípade, ak by ale daňovníkove príjmy (výnosy) z podnikania alebo z inej samostatnej zárobkovej činnosti presiahli za zdaňovacie obdobie výšku 100 000 €, jeho sadzba dane sa bude vypočítavať rovnako ako tomu je v súčasnosti a to progresívnou sadzbou dane vo výške 19% a 25% zo základu dane (čiastkového základu dane) z týchto príjmov.
Pre zabezpečenie možnosti uplatnenia tejto nižšej sadzby dane sa mení výpočet základu dane daňovníka – fyzickej osoby uvedený v § 4 ZDP.
S účinnosťou od 1. 1. 2017 sa sadzba dane z príjmov právnických osôb znížila z doteraz platných 22 % na 21 %. Znížená sadzba dane 21 % sa prvýkrát uplatnila za zdaňovacie obdobie, ktoré začalo najskôr od 1. 1. 2017 (§52zi ods. 1). Daňovníci so zdaňovacím obdobím hospodársky rok použili túto novú (zníženú) sadzbu dane prvýkrát v zdaňovacom období, ktoré začne počas kalendárneho roka 2017.
Spoločnosť ZETA, a. s., uplatňuje ako zdaňovacie obdobie hospodársky rok (od 1. 9. do 31. 8.). Akú sadzbu dane mala spoločnosť uplatniť, keď v roku 2017 podávala daňové priznanie k dani z príjmov právnických osôb za zdaňovacie obdobie od 1. septembra 2016 do 31. augusta 2017?A akú sadzbu dane uplatní pri podávaní daňového priznania v r. 2018 za zdaňovacie obdobie od 1. septembra 2017 do 31. augusta 2018?
§ 52zi ods. 1 ZDP ustanovuje, že daňovník, ktorého zdaňovacím obdobím je hospodársky rok, ktorý začal v kalendárnom roku 2016 a ktorý skončí v roku 2017, vypočíta svoju daňovú povinnosť pri použití sadzby dane 22 %. Sadzbu dane 21 % použije spoločnosť až pri podaní daňového priznania v roku 2018 za hospodársky rok od 1. 9. 2017 do 31. 8. 2018.
Rovnako ako pri fyzických osobách, aj v prípade právnických osôb priniesla tzv. novela ZDP č. 315/2019 Z. z. zníženie sadzby dane s účinnosťou od 1. januára 2020. Touto novelou sa zavádza nová sadzba dane z príjmov právnickej osoby:
vo výške 15 %,